טרוויאן

היסטוריה

הגרסה המקורית של המשחק, הייתה בשפה הגרמנית, אולם לאחר זמן מה פותחה גרסה באנגלית. המשחק זמין בעשרות שפות, לרבות עברית, כאשר בכל שפה פועל שרת אחד או יותר. במשחק רשומים יותר מ-3 מיליון שחקנים על גבי יותר מ-150 שרתים ברחבי העולם.
המשחק תוכנת בשפת התסריט PHP ורץ על דפדפני אינטרנט.

עקרונות המשחק

בראשית המשחק עומד לרשותו של כל שחקן כפר קטן עם שני תושבים ומבנה יחיד. לשחקן ניתנת בחירה להשתייך לאחד מתוך עד חמישה שבטים: רומאים, גאלים, טאוטונים, מצרים או הונים, כאשר לכל אחד מאפיינים ייחודיים. הגאלים והמצרים נחשבים לבעלי יכולות הגנתיות גבוהות, הרומאים נחשבים לבעלי יכולות בניה מיוחדות, ולטאוטונים ולהונים יכולות התקפה ייחודיות.
טרוויאן הוא משחק מבוסס זמן, כלומר, על מנת לבצע פעולה על השחקן להמתין פרק זמן מסוים. במשחק קיימים ארבעה סוגי משאבים: עץ, טיט, ברזל ויבול, אותם השחקן מייצר בכל פרק זמן שנקבע על פי דרגת השדות, המכרות וכדומה. את רמות השדות, המכרות וכדומה ניתן לשדרג עד הרמה העשירית. בעזרת המשאבים ניתן לבנות מבנים ולהכשיר לוחמים אשר יגנו על הכפר מפני בזיזות או יבזזו ויתקפו שחקנים אחרים.
מבנים שונים מאפשרים יכולות שונות כגון אחסון משאבים ומזון, מסחר, בריתות, ואימון לוחמים חזקים יותר.
שחקנים מתקדמים יכולים ליסד כפרים חדשים ולהתרחב, ובכך לבסס את שליטתם ולהגביר את יצור הצבא שלהם.
שבטים וחיילים:
גאלים: פלנקס, לוחם חרב, נווט, רעם טאוטטס, דרואידרידר, האדואן, איל ניגוח, קטפולטה, צ'יפטן, מתיישב.
רומאים: לגיונר, פרטוריאן, אימפריאן, אקוויטס לגטי, אקוויטס אימפרטוריס, אקוויטס קיסריס, איל ברזל, בליסטרת אש, סנטור, מתיישב.
טאוטונים: מניף אלה, לוחם חנית, לוחם גרזן, סייר, פלאדין, אביר טאוטוני, איל ניגוח, בליסטרה, צ'יף, מתיישב.
מצרים: עבד מליציה, לוחם אפר, לוחם חרמש, סייר המזרח, שומר אנוריס, רשף בעל החץ, אייל ניגוח, מקלעת אבן, סופר, מתיישב.
הונים: שכיר חרב, קשת, צופה, רוכב הערבה, צלף, שודד, אייל ניגוח, מקלעת, לוגדס, מתיישב.
כלי מצור הם הנוגחנים (איל הברזל או איל הניגוח) וקאטות (בליסטרה, בליסטרת אש, מקלעת, מקלעת אבן או קטפולטה).
אוצרות:
ישנם שמונה סוגי אוצרות. לכל אוצר (למעט מחסניו של שלמה וגבירת המזל), יש אוצר קטן (השפעה על אותו הכפר), גדול (השפעה על כל החשבון), ויחודי (השפעה גדולה יותר על כל החשבון). לכל אוצר יש מקסימום של ייחודי אחד. כל אחד משפיע בדרך שונה:
קורש - אוצר זה תורם ליציבות המבנים:
אוצר קטן - יציבות המבנים גדלה פי 4.
אוצר גדול - יציבות המבנים גדלה פי 3.
אוצר ייחודי - יציבות המבנים גדלה פי 5.
מגף - מגדיל את מהירות הכוחות:
אוצר קטן - כוחות מהירים פי 2.
אוצר גדול - כוחות מהירים פי 1.5.
אוצר ייחודי - כוחות מהירים פי 2.
בדולח - אוצר זה משפיע על כוח הסיירים, ומאפשר לראות את סוג הכוחות הנכנסים (כהתקפה), אך לא את כמותם:
אוצר קטן - סיירים חזקים פי 5.
אוצר גדול - סיירים חזקים פי 3.
אוצר ייחודי - סיירים חזקים פי 10.
צפיחית בדבש - אוצר זה מפחית את צריכת החיילים:
אוצר קטן - מפחית ב-50%.
אוצר גדול - מפחית ב-25%
אוצר ייחודי - מפחית ב-50%
שבועת החייל - אוצר זה מפחית את זמן ייצור הכוחות:
אוצר קטן - מפחית את זמן ייצור הכוחות ב-50%
אוצר גדול - מפחית את זמן ייצור הכוחות ב-25%
אוצר ייחודי - מפחית את זמן ייצור הוכחות ב-50%
מחסניו של המלך שלמה - אוצר זה מאפשר לבנות מחסנים ואסמים גדולים (לא בכפר פלא עולם):
אוצר קטן - מאפשר בנייה רק בכפר המחזיק באוצר.
אוצר גדול - מאפשר בנייה בחשבון כולו. 
הכפר הנעלם - השפעת הנקיק גדלה, ובליסטראות יכולות לראות באופן אקראי: 
אוצר קטן - נקיקים גדולים פי 200. 
אוצר גדול - נקיקים גדולים פי 100.
אוצר ייחודי - נקיקים גדולים פי 500.
מתנתה של גבירת המזל - אוצר זה אינו בעל השפעה מוגדרת ומשתנה כל 24 שעות.
אוצר קטן - משפיע על חשבון שלם, ומשפיע באופן חיובי, או באופן שלילי.
אוצר ייחודי - משפיע על חשבון שלם, ומשפיע רק באופן חיובי.

סיום המשחק

שלב הסיום של המשחק מתחיל לאחר 200 ימים לאחר תחילת המשחק (בשרת מהיר: 67 ימים). בנקודת זמן זו משוחררים למפת המשחק התוכניות לבניית פלאי עולם לידי שבטי הנטארים הנשלטים על ידי המחשב. על מנת להתחיל בבנייה, גיבורו של השחקן נדרש לכבוש את התוכניות ולאחסן אותן במבנה מיוחד. הברית הראשונה שמצליחה לבנות פלא עולם לשלב 100 מנצחת ולכן בין הבריתות מתרחשות מלחמות רבות כדי למנוע את השלמת הפלא. כאשר הפלא מגיע לשלב 100, המשחק מסתיים.

טרוויאן בישראל

בישראל משחקים כמה אלפי שחקנים על גבי שישה שרתים, חמישה "רגילים" (במהירות רגילה) ואחד מהיר כולם בגרסה 4.4.
שרת מהיר הוא שרת בו בניית המבנים, שיפור המשאבים, מהירות אימון החיילים ומהירות קבלת המשאבים מהירים פי 3 ומהירות התזוזה של היחידות הצבאיות גדולה פי 2.

שרתים פרטיים

שרתים פרטיים מצויים בהמוניהם ברחבי העולם השרתים האלו מהירים יותר בדרך כלל, והם לא חוקיים. רוב השרתים הפרטיים של טרוויאן מבוססים על גרסאות ישנות מאוד של T2.0 וT3.6. ישנם אף שרתים אחדים הפועלים על גרסאות של T4 או T4.2/4.4, אך הם מעטים. יש לשרתים הפרטיים יתרון שהם מהירים יותר, ואפשר להשיג הרבה זהב בזול יחסית, להתפתח במהירות מופרזת ולאמן צבאות גדולים. לרוב שרתים פרטיים נסגרים מהר ולעיתים מלאים בבאגים.